འདས་པའི་ལོ་ངོ་བཅུ་ཕྲག་གསུམ་གྱི་རིང་ཀྲུང་གོའི་དཔལ་འབྱོར་མྱུར་ཚད་མགྱོགས་པོའི་ངང་འཕེལ་རྒྱས་བྱུང་ནས་ལོ་བདུན་ནས་བརྒྱད་རེ་ལ་ལྡབ་རེ་གཞི་རྒྱ་ཆེ་རུ་འགྲོ་བཞིན་ཡོད།དེ་དང་ཆབས་ཅིག་ཀྲུང་གོའི་ནང་གི་དཔལ་འབྱོར་ཧེ་བག་དང་།སྤྱི་ཚོགས་ནང་ལ་འདོད་བློ་མ་ཁེངས་པའི་བསམ་པ།ཁོར་ཡུག་གི་གནད་དོན་བཅས་ཇེ་སྡུག་ཇེ་སྡུག་ཏུ་འགྲོ་བཞིན་ཡོད།དེ་དག་གི་སྟེང་ལ།ཀྲུང་གོའི་ནུབ་ཕྱོགས་ཀྱི་བོད་དང་ནང་སོག་སོགས་གྲངས་ཉུང་མི་རིགས་ཀྱི་ས་ཁུལ་ཚོས་རང་གི་རིག་གནས་གསོན་གནས་ཀྱི་གནད་དོན་འཕར་མ་དེར་གདོང་ལེན་བྱ་དགོས་ཀྱི་ཡོད།ས་ཁུལ་དེ་ཚོའི་ནང་གི་འཕེལ་རྒྱས་ཀྱི་ལས་འགུལ་དེ་ཀྲུང་གོའི་མཚོ་འགྲམ་དུ་གནས་པའི་ཞིང་ཆེན་ཁག་གི་དཔལ་འབྱོར་གྱི་ལམ་ལུགས་ལ་མིག་དཔེ་ལྟ་བ་དང་།དེས་ན་གྲངས་ཉུང་མི་རིགས་དེ་ཚོར་རྒྱུན་པར་དཔལ་འབྱོར་འཕེལ་རྒྱས་ལ་ཁ་ཕྱོགས་དགོས་སམ་ཡང་ན་སོ་སོའི་རིག་གནས་ཆ་ཚང་རྒྱུན་འཁྱོངས་བྱེད་དགོས་མིན་ལ་ཤིན་དུ་ནས་ལག་ལེན་དཀའ་བའི་འདམ་ཀ་ཞིག་འཕྲད་ཀྱི་ཡོད།དཔལ་འབྱོར་འཕེལ་རྒྱས་གཙོ་བོར་འཛིན་པའི་སྲིད་ཇུས་དེ་ལག་བསྟར་བྱེད་མཁན་ཞིག་ཡིན་པའི་ཆ་ནས།སོག་པོ་རྣམས་དཀའ་གནད་དེའི་འཐབ་ས་མདུན་མར་གནས་ཡོད།